**«Astana Eurasian Book Fair – 2025»**

**VIII Еуразиялық халықаралық кітап көрме-жәрмеңкесі аясында өтетін**

**«Жылдың үздік кітабы» байқауының ережесі**

**Жалпы ережелер**

1.1. VIII Еуразиялық халықаралық кітап көрме-жәрмеңкесі аясында өтетін «Жылдың үздік кітабы» байқауының (әрі қарай – байқау) мақсаты:

– дарынды авторларды іздеу және қолдау;

– авторлардың, баспагерлердің, журналистердің, публицистердің, жазушылардың, суретшілердің, ғалымдардың және мамандардың шығармашылық бастамаларын дамыту;

– елдер арасындағы рухани құндылықтармен өзара алмасу;

– әдебиетті, мәдениетті және сыни ойлауды дамыту.

1.2. Байқауға баспалар, редакциялық бөлімдер, баспаханалар, кітапханалар, мәдени-ағарту мекемелері қатыса алады.
1.3. Байқауды ұйымдастыруды Байқау комиссиясы жүзеге асырады (әрі қарай – Байқау комиссиясы), оның құрамы көрме-жәрмеңкенің Атқарушы дирекциясы тарапынан бекітіледі.

1. **Номинациялар**
2.1. **Жыл кітабы**

2.1.1. Байқауға төмендегі жанрлар бойынша жарық көрген кітаптар қатыса алады:

• Көркем әдебиет;
• Детектив;
• Фантастика;
• Тарихи шығармалар.

2.1.2. Байқау жеңімпазын бағалау критерийлері:
• Әдеби тіл
• Тақырып және мазмұн;
• Көркемдік құндылық;
• Коммерциялық табыс.

2.2. **Үздік дебют**

2.2.1. Байқауға төмендегі жанрлар бойынша алғашқы кітабы жарық көрген авторлар қатыса алады:

• Роман;
• Әңгімелер мен хикаяттар;
• Поэзиялық жинақ;
• Әңгімелер немесе эсселер жинағы;
• Деректі әдебиет.

2.2.2. Байқау жеңімпазын бағалау критерийлері:
• Жаңашылдығы;
• Әдеби тіл шеберлігі;
• Мазмұнның тереңдігі мен маңыздылығы.

2.3. **Үздік көркем әдебиет**

2.3.1. Байқауға келесі жанрлар мен категориялар бойынша жарық көрген кітаптар қатыса алады:
• Бүгінгі проза;
• Тарихи шығармалар;
• Поэзия;
• Эксперименталды стильдегі шығарма.

2.3.3. Байқау жеңімпазын бағалау критерийлері:
• Сюжет және құрылым;
• Әлеуметтік және мәдени маңызы;
• Техникалық сипаттамалары;
• Мазмұнның тереңдігі және маңыздылығы.

2.4. **Нон-фикшн жанрындағы үздік кітап**

2.4.1. Байқауға келесі категориялар бойынша жарық көрген кітаптар қатыса алады:
• Ғылыми-көпшілік әдебиет;
• Тарихи шығарма;
• Өмірбаяндар және естеліктер;
• Психология.

2.4.2. Байқау жеңімпазын бағалау критерийлері:
• Тақырып және мазмұнның маңыздылығы;
• Дереккөздер;
• Стиль және баяндаудың қолжетімділігі;
• Қолданылған тәсілдің жаңашылдығы.

2.5. **Түріксой Гран-приі (бір жүлде)**

2.5.1. Байқауға кез келген жанрдағы және тақырыптағы кітаптар қатыса алады.

2.5.2. Байқау жеңімпазын бағалау критерийлері:
• Басылымның бірегейлігі;
• Мәтін мен иллюстрациялар жиынтығының мазмұндылығы;
• Полиграфиялық сапаның жоғары деңгейі;
• Басылымның қоғамдық және рухани маңызы.

1. **Байқауды өткізу тәртібі мен шарттары:**
3.1. Байқауға қатысушылар кітапты бір дана етіп және әр кітап жөнінде толтырылған анықтамамен бірге ұсынады (анықтама үлгісі ұйымдастырушылар тарапынан беріледі). Байқауға ұсынылған кітаптар үшін қаражат төленбейді және кері қайтарылмайды.
3.2. Байқауға 2024-2025 жылдары жарық көрген кітаптар қатыса алады.
3.3. Байқауға қайта басылған кітаптар қатыспайды.
3.4. Әр номинацияға 2 аталымнан артық кітап ұсынылмайды.
3.5. Кітаптар мен құжаттар 2025 жылдың 11 сәуіріне дейін төмендегі мекенжайға жеткізілуге тиіс: 010000, Қазақстан Республикасы, Астана қаласы, Шәкен Айманов көшесі, 13.
3.6. VIII Еуразиялық халықаралық кітап көрмесі-жәрмеңкесінің Атқарушы дирекциясы:
• Байқау нәтижесін қорытындылау үшін Байқау комиссиясын құрады, құрамын бекітеді;
• Байқауға қатысу өтінімдерін қабылдау, тіркеу және есепке алу жұмыстарын жүргізеді;
• Өтінімдер және олармен бірге ұсынылған материалдардың сақталуын қамтамасыз етеді;
• Байқау комиссиясының ұйымдастырушылық-техникалық жөнінен қамтамасыз етілуін жүзеге асырады;
• Байқау жеңімпаздарын марапаттауды ұйымдастырады.
3.7. Қандай да бір номинация бойынша өтінімдер түспесе немесе тек бір қатысушыдан келіп түссе, бұл номинация номинациялар тізімінен автоматты түрде алынған болып есептеледі.
2. **Байқау жеңімпаздарын марапаттау**
4.1. Әр номинация бойынша жеңімпаздар дипломдармен марапатталады.

**Өтінім**

Қатысушы ел:
Басылым түрі:
Авторы (құрастырушысы):
Кітап атауы:
Басылған жылы:
Шығарма тілі:
Жинақ:
ISBN:
Редакторы:
Суретшісі:
Баспа:
Баспахана:
Формат:
Тираж:
Қай номинация бойынша ұсынылады:
Аннотация:
Ұсыным

Негіздеме: